CELEX: 62017CN0446
Language: sk
Date: 2017-07-24 00:00:00
Title: Vec C-446/17: Návrh na začatie prejudiciálneho konania, ktorý podal Vredegerecht te Antwerpen (Belgicko) 24. júla 2017 – Woonhaven Antwerpen/Khalid Berkani, Asmae Hajji

25.9.2017   
            
            
               SK
            
            
               Úradný vestník Európskej únie
            
            
               C 318/10
            
         Návrh na začatie prejudiciálneho konania, ktorý podal Vredegerecht te Antwerpen (Belgicko) 24. júla 2017 – Woonhaven Antwerpen/Khalid Berkani, Asmae Hajji
   (Vec C-446/17)
   (2017/C 318/16)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Vredegerecht te Antwerpen
   
      Účastníci konania pred vnútroštátnym súdom
   
   
      Žalobkyňa: Woonhaven Antwerpen
   
      Žalovaní: Khalid Berkani, Asmae Hajji
   
      Prejudiciálne otázky
   
   
               1.
            
            
               Má sa stavebná spoločnosť v oblasti sociálneho bývania uznaná flámskou vládou, ktorá spotrebiteľovi prenajíma sociálny byt za odplatu v podobe nájomného, ktorého výška závisí jednak od trhovej hodnoty, ktorú jednostranne určila táto spoločnosť a jednak od príjmu a rodinnej situácie nájomcu, považovať za podnik v zmysle európskeho práva?
            
         
               2.
            
            
               Považuje sa vzťah medzi uznanou stavebnou spoločnosťou v oblasti sociálneho bývania a spotrebiteľom, ktorý vyplýva z prenájmu sociálneho bytu tomuto spotrebiteľovi a najmä článok 11 vzoru zmluvy o nájme, ktorý je súčasťou tohto vzťahu, za zmluvu v zmysle smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (1)?
            
         
               3.
            
            
               Patrí zmluva alebo právny vzťah, v rámci ktorého prenajíma uznaná stavebná spoločnosť v oblasti sociálneho bývania spotrebiteľovi sociálny byt, do pôsobnosti smernice Rady 93/13/EHS z 5. apríla 1993 o nekalých podmienkach v spotrebiteľských zmluvách a má sa takáto stavebná spoločnosť, ktorá prenajíma spotrebiteľovi sociálny byt za nájomné, ktorého výška závisí jednak od trhovej hodnoty, ktorú jednostranne určila táto spoločnosť a jednak od príjmu a rodinnej situácie nájomcu, považovať na účely tohto prenájmu za predajcu alebo dodávateľa v zmysle tejto smernice?
            
         
      (1)  Ú. v. ES L 95, 1993, s. 29; Mim. vyd. 15/002, s. 288.